recursal/SuperWikiNEXT-32B huggingface dataset:
**கிமு 3 - கிபி 12 ஆம் நூற்றாண்டு ஈழத்து தமிழ் இலக்கியம்** என்பது சங்க காலம் தொடக்கம், தற்போது விரிவான இலக்கியச் சான்றுகள் கிடைக்கும் 13 ஆம் நூற்றாண்டு வரையான காலப்பகுதியைச் சார்ந்த ஈழத்து தமிழ் இலக்கியம் ஆகும். ஈழத்து இலக்கிய பாகுபாட்டில் இக் காலத்தின் தொடக்கப் பகுதியை சங்ககாலம் அல்லது மகாவம்ச அரசர் காலம் என்பர். இக்காலப்பகுதியைச் சார்ந்த முழுமையான இலக்கியப் படைப்புக்கள் கிடைப்பெறவில்லை. பிற தமிழ்/சிங்கள இலக்கியங்களில் இடம்பெறும் குறிப்புக்கள், பதிகங்கள், பாடல்கள், சிங்கள/பாளி இலக்கியங்களில் இடம்பெறும் தமிழ் மொழியின் தாக்கங்கள், வாய்மொழி/நாட்டார் இலக்கியம், வரலாற்று ஆவணங்கள், கல்வெட்டுக்கள் மற்றும் சாசனங்களைக் கொண்டு ஆய்வாளர்கள் மீட்டுருவாக்க முயற்சிகளைச் செய்துள்ளார்கள்.

விரிவான சிங்கள இலக்கிய சான்றுகள் கிபி 12 நூற்றாண்டிலேயே கிடைக்கத் தொடங்குகின்றது. இந்தக் காலத்துக்கு முந்திய படைப்புக்கள் அந்நியர் படைப்யெடுப்புக்களினால் அழிந்திருக்கலாம் என்று கூறப்படுகின்றது. இதே போன்ற காரணங்களால் தமிழ் இலக்கியங்களும் அழிந்திருக்கலாம் என்று ஆ. வேலுப்பிள்ளை தனது ஆய்வில் சுட்டுகிறார்.

கால வகைப்பாடு
-------------

* அனுராதபுர காலம் (கிமு 377 - கிபி 993)

* சங்க காலம்/மகாவம்ச அரசர் காலம் (கிமு 300 - கிபி 300)
* முந்திய சோழர் ஆட்சி

* எல்லாளன்
* குளக்கோட்டன் (காலம் உறுதிசெய்யப்படவில்லை)

* சோழர் காலம் (கிபி 993 - 1077)

சான்றுகள்
---------

### கிபி 12 ஆம் நூற்றாண்டு - பதவியா கல்வெட்டுச் செய்யுள்

உத்தமர்தங் கோயில் வலகழி எனலும்  

நித்தநியமம் நெறிவளர்  

சித்தமுடன் சீரிளமை சேர்ந்த  

பதியில் விளையாரம்ப பேரிளமையார்த்துகள்  

போதா வாயிரங் கொண்டுரைப்பர் திரு  

சூத்தமாக முயன்றான் முயன்ற திரு.

### கிபி 9/10 ஆம் நூற்றாண்டு - நாலுநாட்டார் கல்வெட்டு - அனுராதபுரச் செய்யுள்

போதி நிழலமர்ந்த புண்ணியன்போ லெவ்வுயிர்க்குந்  

தீதி வருள்சுரக்குஞ் சிந்தையா – னாதி  

வருதன்மங் குன்றாத மாதவன்மாக் கோதை  

யொருதர்ம பாலனுளன்.

### கிபி 7 ஆம் நூற்றாண்டு - சம்பந்தரின் திருக்கேதீச்சரம் பதிகம்

தென்னிலங்கையர் குலபதி மலைநலிந் தெடுத்தவன் முடிதிண்தோள்  

தன்னலங்கெட அடர்த்து அவற்கருள் செய்ததலைவனார் கடல்வாயப்  

பொன்னிலங்கிய முத்துமா மணிகளும் பொருந்திய மாதோட்டத்  

துன்னியன்பொடு அடியவ ரிறைஞ்சுகே தீச்சரத் துள்ளாரே

இவற்றையும் பார்க்க
------------------

* பகுப்பு:இலங்கைத் தமிழ்க் கல்வெட்டுக்கள்

மேற்கோள்கள்
-----------

1. ↑  மனோன்மணி சண்முகதாஸ் (2012). *இலங்கைத் தமிழியியல் - சில பதிவுகள்*. குமரன் புத்தக இல்லம்.
2. ↑  மனோன்மணி சண்முகதாஸ் (2012). *இலங்கைத் தமிழியியல் - சில பதிவுகள்*. குமரன் புத்தக இல்லம்.
3. ↑  மனோன்மணி சண்முகதாஸ் (2012). *இலங்கைத் தமிழியியல் - சில பதிவுகள்*. குமரன் புத்தக இல்லம்.
4. ↑  ஆ.வேலுப்பிள்ளை (1986). "தொடக்ககால ஈழத்து இலக்கியங்களும் அவற்றின் வரலாற்றுப் பின்னணியும்". 21 திசம்பர் 2016 அன்று பார்க்கப்பட்டது.
[*தொடர்பிழந்த இணைப்பு*]

வெளி இணைப்புகள்
---------------

* தொடக்ககால ஈழத்து இலக்கியங்களும் அவற்றின் வரலாற்றுப் பின்னணியும்
[*தொடர்பிழந்த இணைப்பு*] - பேரா. ஆ.வேலுப்பிள்ளை
**இராகேஷ் யங்கரன் (**Rakesh Yankaran) இராஜா  என்ற புனைபெயர் கொண்ட இவர் ஓர் விருது பெற்ற இந்தோ-டிரினிடாடியன் இசைக்கலைஞர் ஆவார். இவர் மறைந்த இந்திய பாரம்பரிய இசைக்கலைஞர் ஐசக் யங்கர்ரனின் மகனும், மறைந்த சட்னி எனப்படும் இந்தோ-கரீபியன் இசைக்கலைஞர்களான ஆனந்த் யங்கரன் மற்றும் சர்ம் யங்கரன் ஆகியோரின் சகோதரரும் ஆவார். இவரது தாத்தா இந்தியாவின் ஆந்திராவிலிருந்து டிரினிடாட் மற்றும் டொபாகோவுக்கு ஒப்பந்தம் செய்யப்பட்டு சென்ற தொழிலாளர்கள் காலங்களில் வந்தார். இவர் சுயமாகக் கற்றுக் கொண்ட இசைக்கலைஞர் ஆவார். ஒரு குழந்தையாக, இளம் இராகேஷ் தனது தந்தை பாடுவதைக் கேட்பதை விரும்பினார். தனது பதின்வயதிலேயே இவர் இசையை இசைக்கத் தொடங்கினார். இன்று இவர் ஒரு தொழில்முறை சட்னி இசைக் கலைஞராவார். இவர் இந்திய கருவிகளான கைம்முரசு, தோலாக், ஆர்மோனியம், தண்டல் மற்றும் தஸ்ஸா மேளம் போன்றவற்றை இசைக்கத் தெரிந்தவர்.

இராகேஷ் யங்கரன் டிரினிடாட் மற்றும் டொபாகோவில் பிறந்த தெலுங்கு மற்றும் போஜ்புரி இந்திய வம்சாவளியைச் சேர்ந்தவராவார். இவர் 1974 இல் தனது இசை வாழ்க்கையைத் தொடங்கினார். ஆனால் முதன்முதலில் 1991 ஆம் ஆண்டில் *ததியா மோடே லே லே* என்ற பாடலுக்காக தேசிய பாராட்டைப் பெற்றார். மற்ற வெற்றிகளில் மௌசி, துலாஹின் சாலே சசுரல் மற்றும் நரோரோ ரே ஆகியவை அடங்கும். இவர் 1996 மற்றும் 1997 ஆம் ஆண்டுகளில் தேசிய சட்னி மோனார்க் போட்டியில் வென்றுள்ளார். மேலும், 2008, மற்றும் 2008 இல் தேசிய பாரம்பரிய சட்னி எனப்படும் இந்தோ-கரீபியன் இசை வகையில் மன்னரானார்..

குறிப்புகள்
-----------

1. ↑
2. 1 2  Boodan, Adrian (10 December 2008). "Yankaran reigns as Chutney king". *Trinidad and Tobago Guardian*. 18 March 2011 அன்று மூலம் பரணிடப்பட்டது. 22 January 2010 அன்று பார்க்கப்பட்டது.
3. ↑  "Arrival Day: 103 FM pays tribute to Isaac Yankaran". Newsday.co.tt. 2019-08-25 அன்று பார்க்கப்பட்டது.
4. ↑   *The Untold Story of Waterloo: As the Centre of Indian Spirituality*. .
**வலுஊட்டும் திரை** (*Intensifying screen*) என்பது கதிரியல் துறையில் பயன்படுத்தப்படும் ஒரு முக்கிய துணைக் கருவியாகும்.எக்சு கதிர்களைக் கொண்டு நேரடியாகப் கதிர் படம் எடுக்கும் போது ,அவைகளின் அதிக ஊடுருவற்திறனால் கதிர் படம் பெறப் பயன் படாமல் ஊடுருவிச் செல்லுகின்றன.எனவே படத்தினைப் பெற அதிக கதிர்வீச்சனை பாய்ச்சவேண்டிய நிலை உருவாகிறது.இதன் காரணமாக நோயாளி தேவையற்ற கதிர் ஏற்பளவினை பெறநேருகிறது.இவ்வளவு சிறிதேயாயினும் உடல்நலக் கேட்டினை தோற்று வக்கக்கூடும். இதனைத் தவிற்க வலுஊட்டும் திரைகள் பயன்படுத்தப்படுகின்றன.

வலுஊட்டும் திரைகளில் சிங் சல்பேட்,கேட்மியம் சிங் சல்பேட் போன்ற உடனொளிர் பண்புடைய பொருட்கள் மிகவும் சீராக பொடியாகப் பெறப்படுகிறது.பின் இது ஒட்டும் தன்மையுடைய பொருளுடன் சேர்த்து நல்ல பசையாகப் பெறப்படுகிறது.இப்பசை ஒரு சீரான ஓர் அட்டையில் ஒரே கனஅளவில் பூசப்படுகிறது.இதன்மேல் ஒளிகடத்தும் பண்புடையதும் பாதுகாப்பினைக் கொடுக்க வல்லதுமான ஒரு பூச்சு(Protective coat or T coat ) உள்ளது.இதுவே வலுஊட்டும் திரை எனப்படுகிறது.இதற்கு முக்கிய காரணம் எக்சு கதிர்கள் இத்திரைகளால் ஏற்கப்பட்டு அதிக ஒளியினை உமிழ்கிறது.இக்கதிர்களே கதிர்படம் தோன்றகக் காரணமாகும்.இந்நிலையில் குறைந்த எக்சு கதிர்களே கதிர் படத்தினைப் பெற போதுமானது எனவேதான் இது வலுஊட்டும் திரை எனப்படுகிறது.

பி ஏ ஆர் சி குறிப்புகள்.
ஒர் அரசாங்கம் அல்லது பிறர் ஒருவரைச் சிறைப் படுத்துதல், தடுத்து வைத்தல், ஆட்கடத்தல அல்லது வேறு விதத்தில் ஒருவரின் சுதந்திரத்தைப் பறித்தல் ஆகிய செயற்பாடுகள் **வலுக்கட்டாயமாகக் காணாமற்போகச் செய்தல்** எனப்படுகிறது. காணாமல்போகச் செய்த பின், அதை ஏற்றுக்கொள்ள மறுத்தல் அல்லது காணாமல போனோர் பற்றிய விபரத்தை மறைத்தல். இது (வலுக்கட்டாயமாக) காணாமல் போகச் செய்தலாகும். பல நாடுகளின் குற்றவியல தொகுப்பில் இதனைச் சேர்த்துக்கொள்ளவில்லை. ஆனால் அந்த நாடுகளில் இதனை சட்டத்திற்கு மாறாக தடுத்துவைத்தல் அல்லது சட்ட வரம்புகளுக்கு அப்பாற்பட்ட கைதும் தடுத்துவைப்பும என்று வழக்குத்தொடர முடியும்.

| * பா
* உ
* தொ
*மனித உரிமை மீறல்கள்* |
| --- |
| 
அரச பயங்கரவாதம் **·** 
பயங்கரவாதம் **·** 
போர் குற்றம் **·** 
இனப்படுகொலை **·** 
மானுடத்துக்கு எதிரான குற்றங்கள் **·** 
பாலியல் வன்முறை **·** 
சித்திரவதை **·** 
நியாமற்ற கைதும் தடுப்பும் **·** 
வலுக்கட்டாயமாகக் காணாமற்போகச் செய்தல் **·** 
தடுத்து வைத்தல் **·** 
சட்டத்துக்குப் புறம்பான கொலைகள் **·** 
அடிமைத்தனம் **·** 
பாகுப்பாடு **·** 
குடியேற்றம் **·** 
இனக்கருவறுப்பு **·** 
பண்பாட்டு இனப்படுகொலை **·** 
ஆட்கொணர்வு மனு **·** 
கேவியட் மனு **·** 
 |
1960ல் கிம் இல் சுங்
**கிம் இல் சுங்** (**Kim Il Sung**) (15 ஏப்ரல் 1912 – 8 சூலை 1994) வட கொரியாவின் முதல் அதிபர் ஆவார். கொரிய அரசியல்வாதி மற்றும் வட கொரியா நிறுவனத் தலைவர் ஆவார். இவர் வட கொரியாவின் பிரதம அமைச்சராக 1948 முதல் 1972 முடியவும், பின்னர் வட கொரிய அதிபராக 1972 முதல் 1994ல் இறக்கும் வரை ஆட்சி செய்தார். மேலும் இவர் வட கொரிய தொழிலாளர் கட்சியின் பொதுச் செயலாளராக 1949 முதல் 1994 முடிய பதவியில் இருந்தவர்.

கொரியாவில் ஜப்பானின் ஆட்சி (1910-1945) முடிந்த போது, கிம் இல் சுங் 1950ல் தென் கொரியா மீது படையெடுத்தார். கொரியப் போரில் (1950-1953) தென் கொரியாவுக்கு ஆதரவாக ஐக்கிய நாடுகள் அவையின் சார்பாக ஐக்கிய அமெரிக்கப் படைகளும், வட கொரியாவுக்கு ஆதரவாக சோவியத் படைகளும் போரிட்டது. 

கிம் இல் சுங் தன்னை வழிபடும் முறையை வட கொரியா மக்களிடத்தில் பரப்பினார். 1980ல் தனது மூத்த மகன் கிம் ஜொங்-இல்லை கொரியத் தொழிலாளர் கட்சியின் அரசியல் குழுவின் தலைவராக தேர்வு செய்ய உதவினார். மேலும் கிம் ஜொங்-இல்லை தனது அடுத்த அரசியல் வாரிசாக அறிவித்தார். 

கிம் இல் சுங்கின் மறைவிற்கு பிறகு அவரது மூத்த மகன் கிம் ஜொங்-இல் 9 ஏப்ரல் 1993 அன்று வட கொரியா அதிபராக பதவியேற்றுக் கொண்டார். கிம் ஜொங்-இல் வட கொரியாவின் அதிபராக பொறுப்பேற்றதும், தனது தந்தையும், முன்னாள் வட கொரிய அதிபரான கிம் இல் சுங்கின் பிறந்த நாளை ஒவ்வொரு ஆண்டும் மக்கள் கொண்டாடுவதற்கு வசதியாக வட கொரியா முழுவதும் பொது விடுமுறை அறிவித்தார். 1998ல் கிம் இல் சுங்கின் மறைவிற்கு 4 ஆண்டுகள் கழித்து கிம் இல் சுங் *கொரியக் குடியரசின் நித்திய அதிபர்* என அறிவிக்கப்பட்டார்.

இதனையும் காண்க
--------------

* தனிநபர் வழிபாடு
*

மேற்கோள்கள்
-----------

1. ↑  "Encyclopaedia Britannica Kim il-sung". *encyclopaedia Britannica.com*. Encyclopaedia Britannica Holding S.A.Encyclopædia Britannica, Inc. 3 January 2022. 3 December 2013 அன்று மூலதளத்திலிருந்து பரணிடப்பட்டது எடுக்கப்பட்டது. 3 January 2022 அன்று பார்க்கப்பட்டது.
உரோமானியத் தொன்மவியலில் **உரோமுலசும், இரீமசும்** இரட்டைக் குழந்தைகளாகப் பிறந்த சகோதரர்கள் ஆவர். இவர்களின் கதையானது உரோம் நகரம் நிறுவப்பட்டதற்கு முன் நடந்த நிகழ்வுகளையும், உரோமானிய இராச்சியம் உரோமுலசுவால் நிறுவப்பட்டதையும் குறிப்பிடுகிறது. உரோமானிய இராச்சியத்தை நிறுவுவதற்கு முன் உரோமுலசு தன் உடன் பிறந்த இரீமசைக் கொலை செய்தார். இந்த இரட்டையர்கள் குழந்தைகளாக இருந்த போது, இவர்களது குழந்தைப் பருவத்தில் ஒரு பெண் ஓநாய் இவர்களுக்குப் பாலூட்டிய சித்தரிப்பானது உரோம் நகரத்தின் மற்றும் பண்டைய உரோமின் அடையாளமாகக் குறைந்தது கி. மு. 3ஆம் நூற்றாண்டிலிருந்து இருந்து வந்துள்ளது. இந்த நிகழ்வுகள் கி. மு. 750ஆம் ஆண்டு வாக்கில் உரோம் நிறுவப்படுவதற்கு முன்னரே நடந்திருந்தாலும் இந்தத் தொன்மக் கதை குறித்து தொடக்கத்தில் எழுதப்பட்ட பதிவானது கி. மு. 3ஆம் நூற்றாண்டின் பிற்பகுதியில் இருந்து அறியப்படுகிறது.

மேலும் காண்க
------------

* காயின் மற்றும் ஆபேல்

உசாத்துணை
---------

1. ↑  Other sources express doubt as to the divine nature of their parentage. One claims the boys were fathered by Amulius himself, who raped his niece while wearing his armour to conceal his identity.
2. ↑  Dionysius, vol. 1 p. 72
3. ↑  Tennant

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
	+ 2
* WorldCat

 |
| தேசிய | 
* France
* BnF data
* ஜெர்மனி

 |
**கால்வின் பிரசாத்** *(Calvin Prasad)* பிஜி நாட்டைச் சேர்ந்த ஒரு சதுரங்க விளையாட்டு வீர்ர் ஆவார். 1980 ஆம் ஆண்டு மார்ச்சு மாதம் 11 ஆம் நாள் இவர் பிறந்தார். இந்தோ பிஜிய சதுரங்க வீர்ரான இவர் பிஜி நாட்டின் சிறிய சதுரங்க சமுகத்தின் முதலாவது கேண்டிடேட்டு மாசுட்டர் பட்டத்தைப் பெற்றவர் என்ற சிறப்பைப் பெற்றார் .

இவர் பிஜி நாட்டை நான்கு முறை அனைத்துலக சதுரங்கப் போட்டிகளில் பிரதிநிதித்துவப்படுத்தியுள்ளார்.2003 ஆம் ஆண்டு நடைபெற்ற பிஜி அழைப்பு சதுரங்கப் போட்டி,, 2004 இல் நியூசிலாந்தின்  ஆக்லாந்தில் நடைபெற்ற மண்டல சாம்பியன் பட்டப் போட்டி , மற்றும் 2004 மயோர்க்கா, 2006 துரின் சதுரங்க ஒலிம்பியாடு போட்டி  என்பவை அப்போட்டிகளாகும். 

பிஜியின் முன்னாள் தேசிய சாம்பியன் (2004) போன்ற பல போட்டிகளில் கால்வின் வெற்றிகளைப் பெற்றுள்ளார். இவர் குந்தன் சிங் சதுரங்க சாம்பியன் பட்டப் போட்டியின் நடப்பு சாம்பியன் ஆவார். 

கடந்த 4 ஆண்டுகளாக, அவர் பிஜி நாட்டின் சதுரங்கக் கூட்டமைப்பின் நிர்வாகக் குழுவிலும் பணியாற்றியுள்ளார், தற்போது இக்குழுவின் துணைத் தலைவராக உள்ளார். 

பிரசாத் 2006 ஆம் ஆண்டின் பிஜி நாட்டின் தேசிய ஆண் தடகள வீரராக தேர்ந்தெடுக்கப்பட்டார் .

2011 ஆம் ஆண்டில் பிஜி நாட்டின் தேசிய சதுரங்க சாம்பியன் பட்டத்தை வென்று பிரசாத் பிஜி நாட்டின் தேசிய சதுரங்க சாம்பியனானார். கடைசியாக இந்த பட்டத்தை 
இவர் 2004 ஆம் ஆண்டில் வென்றார். பிரசாத்துக்கு 2011 ஆண்டின் சிறந்த சதுரங்க வீரர் விருதும்' அந்நாட்டில் வழங்கப்பட்டது. 

2016 – ஆம் ஆண்டில் நடைபெற்ற சதுரங்கக் கூட்டமைப்பின் பொதுக் குழு கூட்டத்தில் பிஜி சதுரங்க கூட்டமைப்பின் தலைவர் பொறுப்பிலிருந்து கால்வின் பிரசாத் நீக்கப்பட்டார்.

மேற்கோள்கள்
-----------

1. 1 2  "Prasad is Fiji's first CM". fijichess.com. Archived from the original on September 27, 2007. .
2. ↑  Fiji chess player creates history 
[*தொடர்பிழந்த இணைப்பு*]
3. ↑  Prasad is Fiji's National Athlete of the Year at fijichess.com, accessed 2008-01-25 பரணிடப்பட்டது அக்டோபர் 17, 2007 at the வந்தவழி இயந்திரம்
4. ↑  Prasad, Calvin team chess record at olimpbase.org
5. ↑  Kumar, Manoj (17 February 2011). "Fiji Chess Federation open championship". *Fiji Times*. Archived from the original on 11 ஜூலை 2011.. பார்த்த நாள்: 5 March 2011.
6. ↑  "Karate kid wins for dad". *Fiji Times*. 1 April 2007. Archived from the original on 28 செப்டம்பர் 2007.
7. ↑  "Prasad bags chess title". Archived from the original on 2012-07-31. .

புற இணைப்புகள்
--------------

* கால்வின் பிரசாத் rating card at பன்னாட்டு சதுரங்கக் கூட்டமைப்பு Edit this at Wikidata
**கோரோனீயா சமர்** (*Battle of Coronea*, **முதல் கோரோனீயா சமர்** என்றும் அழைக்கப்படுகிறது) என்பது முதல் பெலோபொன்னேசியப் போரின் போது ஏதெனியன் தலைமையிலான டெலியன் கூட்டணி மற்றும் போயோட்டியன் கூட்டணி இடையே கிமு 447 இல் நடந்த மோதலாகும்.

கிமு 457 இல் ஏதெனியர்கள் ஓனோபைட்டா போரின் முடிவில் போயோட்டியாவைத் தங்கள் கட்டுப்பாட்டுக்குள் கொண்டுவந்தனர். மேலும் அடுத்த பத்து ஆண்டுகள் தங்கள் கூட்டணியின் வரம்பை அதிகரித்து பலப்படுத்த முயன்றனர். கிமு 454 இல் பாரசீகத்திற்கு எதிரான எகிப்திய கிளர்ச்சிக்கு உதவ முயன்று அனுப்பபட்ட ஒரு கடற்படையை ஏதென்ஸ் இழந்தது. அதன்பிறகு டெலியன் கூட்டணியின் மற்ற உறுப்பு நாடுகள் கிளர்ச்சியில் ஈடுபடலாம் என்று அஞ்சி, ஏதென்ஸ் கிமு 453 இல் டெலோசிலிருந்த கூட்டணியின் கருவூலத்தை தங்கள் நகரத்திற்கு மாற்றினர். மேலும் கிமு 450 இல் பாரசீகத்துடன் கால்லியாஸ் அமைதி ஒப்பந்த்ததை மேற்கொண்டனர்.

டெலியன் கூட்டணி நடைமுறையில் ஒரு ஏதெனியப் பேரரசாக இருந்தது. ஏதென்ஸ் பொதுவாக ஏஜியன் கடலில் தங்கள் ஆதிக்கத்தை செலுத்துவதில் வெற்றி பெற்றாலும். அவர்கள் தரைப்போர்களில் குறைவான வெற்றிகளையே ஈட்டினர். கிமு 457 இல் ஏதெனியன் வெற்றிக்குப் பிறகு எதிர்ப்பாக இருந்த பிரபுக்களை போயோட்டியாவிலிருந்து நாடு கடத்தப்பட்டனர். அவர்கள் கிமு 447 ஆண்டு வாக்கில், நாடுதிரும்பினர். சில போயோட்டியன் நகரங்களையும் கைப்பற்றத் தொடங்கினர். இதை அறிந்த ஏதென்சு இதை ஒரு சிறு கலமகாக கருதி டால்மிடீஸ் என்பவரின் தலைமையில் பெரிய குடும்பத்து இளைஞர்கள் அதிகமாக கொண்ட 1,000 ஹெப்லைட்டுகளையும், அவர்களது கூட்டாளிகளின் பிற துருப்புக்களுடன் அனுப்பியது. இந்தக் கலகத்தை எளிதாக எடுத்துக் கொள்ளக்கூடாது இதை அடக்க தீவிர நடவடிக்கை தேவை என்று பெரிக்கிள்ஸ் எச்சரித்து பார்த்தார். ஆனால் அவை அதைக் கேட்கவில்லை. சிறு படையை மட்டும் அனுப்பினால் போதும் என்று கருதி அப்படியே அனுப்பியது. டால்மிடீஸ் மீண்டும் அந்த நகரங்களைத் திரும்பக் கைப்பற்றுவதற்காக படைகளுடன் போயோட்டியாவிற்கு அணிவகுத்துச் சென்றான். டால்மிடீஸ் கொரோனியாவை மீண்டும் கைப்பற்றினன். அங்கே ஒரு சிறு படையை நிறுவினார். ஓர்கோமெனைக் கைப்பற்ற முயற்சி செய்யவில்லை. ஊர் திரும்ப ஆரம்பித்தார். திரும்புகையில் கொரோனியாவில் ஓர்கோமெனை கைப்பற்றியவர்களும், நாடு கடத்தபட்ட போயோட்டியர்களும் ஒரு படையாக திரண்டு ஏதெனியப் படைகளை தாக்கி தோற்கடித்தனர். தாக்குதலில் டால்மிடீஸ் இறந்தார். ஏதெனியப் படையினர் பலர் கைது செய்யப்பட்டனர். இவர்களை மீட்டுக்கொள்ளவேண்டி போயோட்டியாவில் தாங்கள் செலுத்திவந்த ஆதிக்கத்தை ஏதென்சு விட்டுக் கொடுக்க வேண்டி வந்தது. மேலும் டெலியன் கூட்டணியை விட்டு வெளியேற போயோட்டியா அனுமதிக்கப்பட்டது. போயோட்டியா போனதோடு லோக்கிரிசு, போசிசு போன்றவையும் ஏதென்சின் தொடர்பிலிருந்து விலகின. ஏதெனியர்களுக்கு இந்தப் போரில் ஏற்பட்ட தோல்வியானது யூபோயா மற்றும் மெகாராவுக்கு ஊக்கத்தை அளித்து அங்கு கிளர்ச்சிகள் ஏற்பட காரணமாயிற்று. இது எசுபார்த்தாவுடன் மேலும் மோதல்கள் ஏற்பட வழிவகுத்தது, பெலோபொன்னேசியன் போருக்கு பங்களித்தது.

குறிப்புகள்
-----------

Thucydides 1.113

Battle of Coronea in Robert J. Buck's *History of Boetia*
[*தொடர்பிழந்த இணைப்பு*]

C.M. Bowra, *The Epigram of the Fallen at Coronea*

J.A.O. Larsen, *Orchomenus and the Formation of the Boeotian Confederacy in 447 B.C.*

Clifford J. Dull, *Thucydides 1. 113 and the Leadership of Orchomenus*
**உரோமைப் பேரரசர்கள்** கி.மு 27 ஆம் ஆண்டிலிருந்து உரோமப் பேரரசை ஆட்சி செய்த அரசர்கள் ஆவர். இப்பேரரசர்களில் முதலாவதாக உரோமப் பேரரசை ஆட்சி செய்தவர் ஒகஸ்டஸ் சீசர் ஆவார்.

பேரரசர்கள்
----------

### யூலியஸ் சீசர்

முதன்மைக் கட்டுரை: யூலியஸ் சீசர்
**யூலியஸ் சீசர்** கிமு 59 தொடக்கம் 44 ஆண்டுகளுக்கு இடைப்பட்ட காலத்தில் உரோமப் பேரரசை ஆண்டார். யூலியஸ் சீசர் பேரரசராகும் முன்னர் பிரான்ஸின் ஆளுநராக இருந்தவர். கிமு 54ஆம் ஆண்டு இங்கிலாந்தை வெற்றிகொண்ட பின்னரே இவர் பேரரசர் ஆனார். இவர் எகிப்தை கைப்பற்றும் போது எகிப்தின் அழகிய இராணி *செலோபத்ரா* என்பவரை காதலித்தார். எகிப்தைக் கைப்பற்றிய பின் ரோமிற்குத் திரும்பியபோது இவர் சர்வாதிகாரி ஆனார். இவரே ரோமப் பேரரசில் சிறந்ததோர் நிர்வாகத்தை உருவாக்கினார். செனட் எனும் சையின் அங்கத்தவர்களின் தொகையையும் இவரே அதிகரித்தார். யூலியஸ் சீசர் கிமு 44 ஆண்டில் கொலை செய்யப்பட்டார்.

### ஒகஸ்டஸ் சீசர்

**ஒகஸ்டஸ் சீசர்** என்னும் பேரரசனே *கோலோசியம் விளையாட்டரங்கு* *கெரகெல்லா நீச்சல் தடாகம்* போன்றவற்றை நிர்மாணித்ததாகக் கருதப்படுகிறது. இவரே பாலங்கள், வீதிகள், பாரிய கட்டடங்கள் போன்ற பலவற்றை பேரரசின் காலத்தில் உருவாக்கியதாகக் கூறப்படுகிறது. ஒகஸ்டஸ் சீசரின் தந்தை *யூலியஸ் சீசர்* ஆவார்.

### நீரோ மன்னன்

**நீரோ மன்னன்** இவன் கிமு 37ஆம் ஆண்டு திசம்பர் மாதம் 15ஆம் திகதி பிறந்தார். நீரோ மன்னனே *யூலியர்-கலியுதின் வம்சத்தின்* ஐந்தாவதும் இறுதியுமான உரோமப் பேரரசர் ஆவார். இவர் குளோடியசு எனும் உரோமப் பேரரசனின் வளர்ப்புப் பிள்ளை ஆவார்.
குளோடியசு இறந்த பின்னர் கிமு 54ஆம் ஆண்டு ஒக்டோபர் மாதம் 13ஆந் திகதி அன்று ரோமப் பேரரசராகப் பதவியேற்றான். நீரோ மன்னன் தனது முப்பதாவது வயதில் கிமு 68ஆம் ஆண்டில் சூன் மாதம் ஒன்பதாம் திகதி மரணமுற்றான்.

### குளோடியசு

**குளோடியசு** மன்னனே உரோமப் பேரரசின் நான்காவது பேரரசன் ஆவான். இவர் கிமு பத்தாம் நூற்றாண்டில் ஆகஸ்ட் மாதம் முதலாம் திகதியில் *லக்டூனம்* எனும் இடத்தில் பிறந்தார். இவருக்கு முன்பாக உரோமப் பேரரசராக *கலிகுலா* என்பவரும் இவருக்குப் பின்பாக உரோமப் பேரரசராக *நீரோ* என்பவரும் ஆட்சியில் இருந்தனர்.

படத்தொகுப்பு
------------

* உரோமப் பேரரசன் யூலியஸ் சீசர்உரோமப் பேரரசன் **யூலியஸ் சீசர்**
* உரோமப் பேரரசன் ஒகஸ்டஸ் சீசர்உரோமப் பேரரசன் **ஒகஸ்டஸ் சீசர்**
* உரோமப் பேரரசன் நீரோ மன்னன்உரோமப் பேரரசன் **நீரோ மன்னன்**
* உரோமப் பேரரசன் குளோடியசுஉரோமப் பேரரசன் **குளோடியசு**

இவற்றையும் பார்க்க
------------------

* உரோமைப் பேரரசு

குறிப்புக்கள்
-------------

1. ↑  Galinsky, Karl (2005). *The Cambridge companion to the Age of Augustus*. பக். 13–14. பன்னாட்டுத் தரப்புத்தக எண்:978-0-521-80796-8.. பார்த்த நாள்: 2011-08-03.

மேலும் வாசிக்க
--------------

* Scarre, Chris. *Chronicle of the Roman Emperors: The Reign-by-Reign Record of the Rulers of Imperial Rome*. London: Thames & Hudson, October 1, 1995. ISBN 0-500-05077-5. (hardcover)

வெளி இணைப்புக்கள்
-----------------

* De Imperatoribus Romanis
* Rulers of Rome
* "Decadence, Rome and Romania, and the Emperors Who Weren't", by Kelley L. Ross, Ph.D.
* UNRV.com
* The Roman Law Library பரணிடப்பட்டது 2012-08-31 at the வந்தவழி இயந்திரம்
**எலிசபெத் ஆண்டர்சன் சியரா** என்பவர் புகழ்பெற்ற தாய்ப்பால் கொடையாளி ஆவார். இவர் அதீத தாய்ப்பாலை கொடையாக தந்தமைக்காக அறியப்படுகிறார். இவர் ஐக்கிய அமெரிக்காவின் வடமேற்குப் பகுதியில் அமைந்துள்ள ஓரிகன் மாநிலத்தில் வசிக்கிறார். இவரை தாய்ப்பால் தெய்வம் என அழைக்கின்றனர். 

2014 ஆம் ஆண்டில், அவர் ஹைப்பர்லாக்டேஷன் சிண்ட்ரோம் நோயால் கண்டறியப்பட்டார். இந்த நோய்க்குறியின் காரணமாக அவர் ஒரு நாளைக்கு சுமார் 6.65 லி (225 US fl oz; 1.76 US gal), தாய்ப்பாலை உற்பத்தி செய்தார். இந்த அளவானது சராசரி தாயை விட கிட்டத்தட்ட 8 முதல் 10 மடங்கு அதிகமாகும். அதிகபடியாக உற்பத்தியாகும் தாய்ப்பாலை வீணாக்காமல் கொடையாக தர முன்வந்தார் எலிசபெத் ஆண்டர்சன் சியரா. 250 குழந்தைகளுக்கும், தோராயமாக 2,300 லி (600 US gal) தாய்ப்பாலையும் ஊட்டினார்.

ஆதாரங்கள்
---------

1. ↑  Paige, Amy (2019-11-07). "Mom With Hyperlactation Donates 600 Gallons Of Breast Milk In 2 Years, Pumping 5 Hours Per Day". *LittleThings.com* (ஆங்கிலம்). 2019-12-10 அன்று பார்க்கப்பட்டது.
2. ↑  "Woman produces too much breast milk, donates excess". *Deccan Chronicle* (ஆங்கிலம்). 2017-08-01. 2019-12-10 அன்று பார்க்கப்பட்டது.

வெளி இணைப்புகள்
---------------

முகநூல் பக்கம்
1573இல் கோர்தோபாவை நிறுவிய ஒரோனிமோ லூயி டெ கபேராவின் நினைவுச்சின்னம்.
**கோர்தோபா** (*Córdoba*, எசுப்பானிய ஒலிப்பு: [ˈkorðoβa]) அர்கெந்தீனாவின் புவியியல் மையத்தில் அமைந்துள்ள நகரமாகும். சியேராசு சிகாசு மலையடிவாரத்தில் சுக்குய்யா ஆற்றங்கரையில் புவெனஸ் ஐரிஸ் நகரிலிருந்து வடமேற்கில் 700 கிமீ (435 மைல்) தொலைவில் அமைந்துள்ளது. இது கோர்தோபா மாகாணத்தின் தலைநகரமாகவும் அர்கெந்தீனாவின் இரண்டாவது பெரிய நகரமாகவும் விளங்குகின்றது. 2000ஆம் ஆண்டு கணக்கெடுப்பின்படி இதன் மக்கள்தொகை ஏறத்தாழ 1,330,023 ஆகும். 

இதனை 1573ஆம் ஆண்டு சூலை 6ஆம் நாள் ஒரோனிமோ லூயி டெ கபேரா நிறுவினார்; அவர் எசுப்பானியாவிலுள்ள கோர்தோபாவை ஒட்டி இதற்கு அதே பெயரை இட்டார். அர்கெந்தீனா என இன்று அறியப்படும் பகுதியில் (அக்காலகட்டத்தில் இப்பகுதி *சான்டியேகோ டெல் எஸ்டெரோ* என அழைக்கப்பட்டது) அமைந்த முதல் எசுப்பானிய குடியேற்றத் தலைநகரங்களில் ஒன்றாக இது இருந்தது. இங்குள்ள கோர்தோபா தேசிய பல்கலைக்கழகமே நாட்டின் மிகப் பழமையான பல்கலைக்கழகமாகும்; எசுப்பானிய அமெரிக்காவின் ஏழாவதாக நிறுவப்பட்ட பல்கலைக்கழகமுமாகும். இதனை இயேசு சபையினர் 1613இல் நிறுவினர். இப்பல்கலைகழக இருப்பால் கோர்தோபா *லா டாக்டா* (அண்மித்த தமிழாக்கம், "அறிவார்ந்த ஒன்று") என அழைக்கப்பட்டது.

கோர்தோபாவில் பல எசுப்பானிய குடியேற்ற ஆட்சிக்கால வரலாற்றுச் சின்னங்கள் உள்ளன. குறிப்பாக கத்தோலிக்க திருச்சபை கட்டிடங்களைக் காணலாம். இதில் குறிப்பிடத்தக்க ஒன்றாக இயேசு சபை வளாகம் (எசுப்பானியம்: *மன்சானா எசூட்டிகா*), 2000 இல் யுனெஸ்கோ உலகப் பாரம்பரியக் களமாக அறிவிக்கப்பட்டது. இந்த வளாகத்திலுள்ள கட்டிடங்கள் 17ஆம் நூற்றாண்டில் கட்டப்பட்டவை. இவற்றில் மொன்செராட் தேசியக் கல்லூரி, குடியேற்ற பல்கலைக்கழக வளாகம் ஆகியவையும் அடங்கும். இந்த பல்கலைக்கழக வளாகம் தற்போது கோர்தோபா தேசிய பல்கலைக்கழகத்தின் வரலாற்று அருங்காட்சியகமாக உள்ளது. கோர்தோபா பல்கலைக்கழகம் 20ஆம் நூற்றாண்டு துவக்கத்திலிருந்து நாட்டின் இரண்டாவது பெரிய பல்கலைக்கழகமாக (முதலாவது புவெனஸ் ஐரிஸ் பல்கலைக்கழகம்) விளங்குகின்றது.

மேற்கோள்கள்
-----------

1. ↑  "INDEC: estimaciones de población" (PDF). 9 April 2014 அன்று மூலம் (PDF) பரணிடப்பட்டது. 2014-04-22 அன்று பார்க்கப்பட்டது.
2. ↑  UNESCO World Heritage Centre (2000-11-30). "UNESCO". Whc.unesco.org. 2014-04-22 அன்று பார்க்கப்பட்டது.

வெளி இணைப்புகள்
---------------

|  |  |
| --- | --- |
|  | விக்கிப்பயணத்தில் ***Córdoba, Argentina*** என்ற இடத்திற்கான பயண வழிகாட்டி உள்ளது. |

விக்கிமீடியா பொதுவகத்தில்,  
 ***கோர்தோபா, அர்கெந்தீனா***   
என்பதின் ஊடகங்கள் உள்ளன. 

* Municipality of Córdoba official website
**உறங்கத்திரி** (*Urangattiri*) இந்திய நாட்டின் கேரள மாநிலம் மலப்புரம் மாவட்டத்தில் உள்ள ஒரு கிராமம் ஆகும். சாலியார் பள்ளத்தாக்கில் இது அமைந்துள்ளது. இந்த கிராமத்தில் 21 வார்டுகள் உள்ளன.

அமைவிடம்
--------

உறங்கத்திரி, இந்திய நாட்டின் கேரள மாநிலம், மலப்புரம் மாவட்டத்தில் உள்ள அரீக்கோடு நகரத்தின் வடக்கு மற்றும் கிழக்குப் பகுதியில் அமைந்துள்ளது.

போக்குவரத்து
------------

உறங்கத்திரி கிராமம் மேற்கில் பெரோக் நகரம் மற்றும் கிழக்கில் நிலம்பூர் நகரம் வழியாக இந்தியாவின் பிற பகுதிகளுடன் இணைக்கப்பட்டுள்ளது. தேசிய நெடுஞ்சாலை எண்.66 புளிக்கல் வழியாக செல்கிறது மற்றும் வடக்குப் பகுதி கோவா மற்றும் மும்பை உடன் இணைகிறது. தெற்குப் பகுதி கொச்சி மற்றும் திருவனந்தபுரம் உடன் இணைக்கிறது. மாநில நெடுஞ்சாலை எண்.28 நிலம்பூரில் இருந்து தொடங்கி ஊட்டி, மைசூர் மற்றும் பெங்களூரு நெடுஞ்சாலைகள்.12,29 மற்றும் நெடுஞ்சாலை எண் 181 வழியாக இணைக்கிறது. அருகிலுள்ள விமான நிலையம் கோழிக்கோடு பன்னாட்டு வானூர்தி நிலையம் ஆகும். அருகிலுள்ள பெரிய இரயில் நிலையம் பெரோக் நகரத்தில் உள்ளது.

மக்கள்தொகையியல்
---------------

உறங்கத்திரியில் 2001 ஆம் ஆண்டு மக்கள் தொகைக் கணக்கெடுப்பின் படி 13138 ஆண்களும் 13408 பெண்களும் இருந்தனர். மொத்தமாக இக்கிராமத்தில் 26546 பேர் வசித்தனர்.

மேற்கோள்கள்
-----------

1. 1 2  "Census of India : Villages with population 5000 & above". Registrar General & Census Commissioner, India. 2008-12-10 அன்று பார்க்கப்பட்டது.
**இமயமலை காட்டுப் பூங்குருவி** (அறிவியல் பெயர் :*Zoothera salimalii*), (ஆங்கில பெயர் : *Himalayan forest thrush*) என்ற பறவை 2016 ஆம் ஆண்டு கண்டுபிடிக்கப்பட்ட பூங்குருவி (Thrush) வகையைச் சேர்ந்த ஒரு சிற்றினமாகும். இது அண்மைக் காலம்வரை பிளைன் பேக்டு பூங்குருவி என்று கருதப்பட்டு வந்த நிலையில் பறவையியலாளர்களால் இது ஒரு தனித்த சிற்றினம் என அடையாளம் காணப்பட்டு பறவையியலாளர் சலீம் அலி நினைவாக *சூதெரா சலீமலி* என்ற பறவையியல் பெயர் சூட்டப்பட்டது. இப்பறவை குறைந்தது 3 மில்லியன் ஆண்டுகளுக்கு முன்பு பொதுவான மூதாதையரிடம் இருந்து பிரிந்திருக்கலாம் என்று ஆய்வுகள் கூறுகிறது. இந்தப் பறவை இனங்கள் இந்தியாவில் சிக்கிம் மற்றும் டார்ஜிலிங்கில் இருந்து சீனாவில் வடமேற்கு யுனான் வரை காணப்படுகின்றது. இந்தப் பறவையின் குரல் மற்றப் பூங்குருவிகளின் குரலைவிட இனிமைவாய்ந்ததாக உள்ளது இதன் தனிச்சிறப்பு.
மரத்தில் வாழும் இவ்வினப் பறவைகள் குறுகிய கால்கள், வால், இறக்கைகள் போன்றவற்றைக் கொண்டிருக்கின்றன. இது காட்டில் சுற்றிப் பறக்க இதன் குறுகிய கால்கள், வால்கள் போன்றவற்றை நன்கு பயன்படுத்துகின்றன.

மேற்கோள்கள்
-----------

1. 1 2  Alström, Per; Rasmussen, Pamela C.; Zhao, Chao; Xu, Jingzi; Dalvi, Shashank; Cai, Tianlong; Guan, Yuyan; Zhang, Ruiying *et al*. (2016). "Integrative taxonomy of the Plain-backed Thrush (*Zoothera mollissim*a) complex (Aves, Turdidae) reveals cryptic species, including a new species". *Avian Research* **7** (1): 1–39. doi:10.1186/s40657-016-0037-2. பன்னாட்டுத் தர தொடர் எண்:2053-7166.
2. ↑  Adam Vaughan (22 January 2016). "New species of bird discovered in India, China by international team of scientists". *TheGuardian*.. பார்த்த நாள்: 22 January 2016.
**அச்சல்கர்** கோட்டை ( *Achalgarh Fort* ) என்பது இந்தியாவின் இராஜஸ்தானில் அபு மலைக்கு வடக்கே 11 கிலோமீட்டர் (6.8 மைல்) ) தொலைவில் அமைந்துள்ள ஒரு கோட்டையாகும். மேலும் இது ஒரு மலை வாழிடமுமாகும். இந்த கோட்டை முதலில் பரமார வம்ச ஆட்சியாளர்களால் கட்டப்பட்டது. பின்னர் பொ.ச. 1452 -இல் ராணா கும்பாவால் புனரமைக்கப்பட்டு, புதுப்பிக்கப்பட்டு அச்சல்கர் என்று பெயரிடப்பட்டது. அவரது ஆட்சியின் போது கட்டப்பட்ட 32 கோட்டைகளில் இதுவும் ஒன்றாகும்.

கோட்டை தற்போது பாழடைந்த நிலையில் உள்ளது.  கோட்டையின் முதல் வாயில் "அனுமன்போல்" என்று அழைக்கப்படுகிறது. இது கீழ் கோட்டையின் நுழைவாயிலாக இருந்தது. இது சாம்பல் நிறக் கற்களால் கட்டப்பட்ட இரண்டு கோபுரங்களைக் கொண்டுள்ளது. இது உள் கோட்டையின் நுழைவாயிலாக இருந்தது. 

கோட்டையிலும் அதைச் சுற்றிலும் வரலாற்று மற்றும் மத முக்கியத்துவம் வாய்ந்த சில அம்சங்கள் உள்ளன. அச்சலேசுவர் மகாதேவர் கோயில் கோட்டைக்கு வெளியே உள்ளது. அங்கு சிவனின் பாதம் வணங்கப்படுகிறது. பித்தளையாலான நந்தியும் உள்ளது. கோயிலுக்கு அருகில் ஒரு குளத்தைச் சுற்றி மூன்று கல்லாலான எருமைகள் நிற்கின்றன. கோட்டையில் சைனக் கோவில்களும் உள்ளன. இவை பொ.ச.1513-இல் கட்டப்பட்டன.

சான்றுகள்
---------

1. ↑  Zutshi, S (2019). "The rue of remnants". *Deccan Herald*.

வெளி இணைப்புகள்
---------------

* Dilwara Temples and Nakki Lake in Mount Abu
**லான்சு ஆம்ஸ்டிராங்** (பிறப்பு: செப்டம்பர் 18, 1971), முன்னாள் அமெரிக்கத் தொழில்முறை மிதிவண்டி வீரர். இவர் "டூவ தே பிரான்சு" (*Tour de France*) என்ற உலகப்புகழ் பெற்ற மிதிவண்டி சாலைப் போட்டியை 1999 முதல் 2005 வரை தொடர்ந்து ஏழு முறை வென்றார், ஆனாலும் இவர் ஊக்க மருந்து உள்ள போதைப் பொறுட்களைப் பயன்படுத்தியதாலும் அப்பொருட்களை சக வீரர்களுக்கு அளித்து அவர்களை பயன்படுத்த தூண்டியதாலும், ஆகத்து 1998 முதல் இவர் வென்ற எல்லா பட்டங்களும் பரிக்கப்பட்டு, இவர் வாழ்நாள் முழுதும் மிதிவண்டி போட்டிகளில் பங்குபெற தடை விதிக்கப்பட்டது. இம்முடிவுக்கு இவர் மேல் முறையீடு செய்யவில்லை.

1996இல் இவருக்கு வந்த விறைப் புற்றுநோய் தீவிரமடைந்து மூளை, நுரையீரல் ஆகிய உறுப்புகளுக்கு பரவிற்று. மிதிவண்டி ஓட்டுதல் என்பதே சிரமம் என்ற நிலையிலிருந்த லான்சு, தீவிர கீமோ சிகிச்சை எடுத்துக்கொண்டு மெல்ல மெல்ல இயல்பு நிலைக்குத் திரும்பினார்.

ஓய்வுக்குப் பிறகு மீண்டும்
--------------------------

மூன்று ஆண்டு ஓய்வுக்குப் பின் 2009 டூவ ட பிரான்சில் கலந்து கொண்ட லான்சு மூன்றாவது இடத்தைக் கைப்பற்றினார். ஆல்ப்சு மலை-ஏற்றங்களிலும் கால-ஓட்டங்களிலும் அவரால் சிறப்பாக சோபிக்க இயலாததும் அவரது அணியின் [அஸ்டானா] முன்னணி வீரரான ஆல்பர்ட்டோ காண்டடாரின் வெற்றிக்கு வழிவகுக்கும் வகையில் ஓட்டியதுமே இவர் மூன்றாம் இடத்திற்குத் தள்ளப்பட்டதற்கான காரணங்களாக கூறப்படுகிறன.

பதவி பறிப்பு
------------

அமெரிக்க போதை மருந்து தடுப்பு துறை இவர் போதை மருந்து உட்கொண்டதாலயே ஏழுமுறை டூவ ட பிரான்சின் வெற்றியாளராக முடிந்தது என நீதிமன்றத்தில் வழக்கு தொடுத்தது. இதை எதிர்த்து இவர் வாதாட மறுத்து விட்டதால் இவரின் ஏழு வெற்றிகளும் செல்லாது என அமெரிக்க போதை மருந்து தடுப்பு துறை அறிவித்துள்ளது. இவர் சைக்கிள் போட்டிகளில் பங்கெடுக்கவும் வாழ்நாள் தடை விதித்துள்ளது. பன்னாட்டு சைக்கிள் சம்மேளனம் இத்தடை தொடர்பாக எந்த முடிவையும் எடுக்கவில்லை. வழக்கு தொடுத்தாலும் இவர் தான் எப்போதும் போதை மருந்து உட்கொண்டதில்லை என்றும் வழக்கை எதிர்த்து வழக்காட தனக்கு இனிமேலும் சக்தியில்லை என்றும் கூறியுள்ளார்.

அக்டோபர் 22, 2012 அன்று இந்த விளையாட்டை ஒழுங்குபடுத்தும் அமைப்பான மிதிவண்டி ஓட்டிகள் பன்னாட்டுச் சங்கம் (UCI) அமெரிக்க போதை மருந்து தடுப்பு துறையின் தீர்ப்பை ஏற்றுக்கொண்டு வாழ்நாள் தடையையும் முன்பு பெற்ற விருதுகளை பறித்ததையும் உறுதி செய்தது.

சனவரி 4, 2013 அன்று ஓப்ரா வின்ஃப்ரேயுடனான நேர்காணலில் இவர் போதை மருந்து உட்கொண்டதாலயே ஏழுமுறை டூர் தே பிரான்சின் வெற்றி அடைந்ததை முதன்முறை வெளிப்படையாக ஒப்புக்கொண்டார்.

மேற்கோள்கள்
-----------

1. ↑
2. ↑
3. ↑  "Lance Armstrong: Governing body strips American of Tour wins". *BBC News*. 22 October 2012. 22 October 2012 அன்று பார்க்கப்பட்டது.
4. ↑  Lance Armstrong Talks to Oprah பரணிடப்பட்டது 2013-01-20 at the வந்தவழி இயந்திரம், Part -1.
**குறைக் கடத்தி கதிர் ஏற்பளவுமானி**(Semiconductor dosimeter) என்பது இட்ரான்சுசிசுட்டர் (Transistor)-ல் பயன்படும் குறைகடத்தி படிகங்கள் (Crystals) ஆல்ஃபா கதிர்களையும் மற்றும் நிறைகூடிய அணுத்தகள்களையும் காணவும், அளவிடவும், பயன்படும் கருவியாகும்.

செயல்படும் முறை
---------------

மிகவும் தூய்மையானதும் மெல்லிதுமான சிலிக்கான் படிகத்தின் (Silicon) இரு பரப்பில் மின்கடத்தும் தங்கப் பூச்சு உள்ளது. இந்தத் தங்கப் பூச்சுடன் மின் இணைப்புக் கம்பிகளுடன் ஒன்று முதல் 20 வோல்ட்டு மின்அழுத்த வேறுபாடு இணைக்கப்பட்டு, பின் பெருக்கிக்கும் அளவிடு கருவிக்கும் இணைக்கப்பட்டுள்ளது. இப்போது ஒரு மின்னூட்டம் கொண்ட துகள் படிகத்தில் செல்ல நேர்ந்தால் தனித்த எலக்ட்ரான்களும் துளைகளும்(Holes) தோற்றுவிக்கப்படுகின்றன. இவை மேலும் பெருக்கியால் அதிகரிக்கப்படுகின்றன. இதனால் அளவிடு கருவியில் ஏற்படும் மாற்றம் அளவிடப்பட முடியும். அல்லது எண்கருவியில்(counters) காணப்படும் துடிப்புகள் எண்ணப்பட முடியும்.

வகைகள்
------

* சிலிக்கான் இருமுனைய ஏற்பளவுமானி கருவிகள் மற்றும்
* மாழை-ஆக்சைடு-குறைக்கடத்தி புலவிளைவுத் திரிதடையம் ஏற்பளவுமானி என இருவகையான குறைக் கடத்தி கதிர் ஏற்பளவுமானிகள் தற்போது உள்ளன.

உசாத்துணை
---------

* கதிரியக்க ஏற்பளவுமானிகள் (ஆங்கில மொழியில்)
* ஏற்பளவுமானிகள் (ஆங்கில மொழியில்)
Waterfall in பேராக், மலேசியாவார்ப்புரு:SHORTDESC:Waterfall in பேராக், மலேசியா
**லாத்தா கிஞ்சாங்** (*Latah Kinjang*) மலேசியாவின் பேராக் மாநிலத்தில் பாத்தாங் பாடாங் மாவட்டத்தில் உள்ள நீர்வீழ்ச்சி. இந்த நீர்வீழ்ச்சிக்கு அருகில் செண்டிரியாங் எனும் சிறுநகரம் இருக்கிறது. இந்நீர்வீழ்ச்சி மலேசியாவிலேயே மிக பிரபலமானது. மலேசியாவில் மிக உயரமான நீர்வீழ்ச்சிகளில் இதுவும் ஒன்றாகும். வடக்கு - தெற்கு நெடுஞ்சாலை வழியாகச் செல்லும் போது இந்த நீர்வீழ்ச்சியை எளிதாகப் பார்க்க முடியும். இதற்கு ஒரு நேரடியான சாலைத் தொடர்பு இல்லாததால் வாடிக்கையாக அதிகமானோர் செல்வது இல்லை.

தாப்பா நகரில் இருந்து 20 கி.மீ. தொலைவில் இந்த லாத்தா கிஞ்சாங் எனும் நீர்வீழ்ச்சி இருக்கிறது. மலேசியாவின் பல உயரமான மலைகளைக் கொண்ட மத்தியமலைத் தொடரும் இந்த நீர்வீழ்ச்சிக்கு அருகில்தான் இருக்கிறது. நீர்வீழ்ச்சியை அடைய செண்டிரியாங் எனும் சிறுநகரத்தையும் தாண்டிச் செல்ல வேண்டும். இந்த நீர்வீழ்ச்சியைச் சுற்றியுள்ள காடுகளில் பழங்குடி மக்கள் வாழ்கிறார்கள். 

பத்து மெலிந்தாங், லூபுக் காத்தாக், டூசுன் மூடா, ஜாலான் காச்சு, கம்போங் சூனு எனும் பெயர்களில் கிராமங்கள் உள்ளன. இவர்களுக்கு காடுகளே வாழ்வதாரமாக இருக்கின்றன. இப்போது அவர்களும் நவீனமயப் பிடியில் சிக்கி பல்வேறு மாற்றங்களைப் பெற்று வருகின்றனர். நீர்வீழ்ச்சிக்குச் செல்லும் வழியில் இவர்கள் சிறு சிறு கடைகள், குடில்களை வைத்து வியாபாரம் செய்கின்றனர். 

காடுகளில் கிடைக்கும் வேர்கள், மரப்பட்டைகள், லேகியங்கள், பிசின்கள், மலைத் தேன் போன்றவற்றை விற்கின்றனர். ஒரு காலத்தில் காடுகளில் வாழ்ந்த இவர்கள் இப்போது வியாபாரமும் செய்யத் தொடங்கிவிட்டனர்.

மேற்கோள்கள்
-----------

1. ↑  Lata Kinjang is one of the tallest falls of Malaysia. From the highway only the middle part with the huge cascade can be seen.
2. ↑  132 Orang Asli children had secured admission to public institutes of higher learning (IPTA) for the December 2010.
[*தொடர்பிழந்த இணைப்பு*]
**எலிசபெத் மில்லர் பார்டுவெல்** *(Elisabeth Miller Bardwell)* (திசம்பர் 4, 1831, கோல்ரைன், மசாசூசட்சு) மே 27, 1899, கிரீன்பீல்டு, மசாசூசட்சு) ஓர் அமெரிக்க வானியலாளர் ஆவார். இவர் 1866 இல் மவுண்ட் கோலியோக் கல்லூரியில் பட்டம் பெற்றார்; இவர் அங்கே இறப்பு வரை பயிற்றுநராக பணிபுரிந்தார். அங்கு பணிபுரிந்த 33 ஆண்டுகளில் முதல் 20 ஆண்டுகளுக்கு இயற்கணிதம், முக்கோணவியல், இயற்பியல், வானியல் ஆகிய துறைகளில் கல்வி பற்றுவித்தார்.இவர் 1886 ஆம் ஆண்டுக்குப் பிறகு வானியலில் மட்டும் கல்வி பயிற்றுவித்தார். இவர் 1891 நவம்பரில் பசிபிக் வானியல்கழகத்தின் உறுப்பினராகத் தேர்வு செய்யப்பட்டார்; 1895 மார்ச்சில்பிரித்தானிய வானியல் கழகத்திலும் 1898 இலமெரிக்க அறிவியல் மேம்பட்டுக் கழகத்திலும் உருப்பினராகத் தேர்வு செய்யப்பட்டார். இவர் வானியலுக்கும் வானியற்பியலுக்கும் மக்கள் வானியலுக்கும் பெரும் பங்களிப்புகள் ஆற்றியுள்ளார்

மேற்கோள்கள்
-----------

1. ↑
2. ↑
3. ↑  Creese, Mary, தொகுப்பாசிரியர் (1998). "Observers, "Computers", Interpreters and Popularizers: Women In Astronomy". *Ladies in the Laboratory?*. The Scarecrow Press. பக். 228. பன்னாட்டுத் தரப்புத்தக எண்:0-8108-3287-9. .
4. ↑  Stow, Sarah (1899). "Memorial of Elisabeth M. Bardwell". 2014-10-03 அன்று மூலம் பரணிடப்பட்டது.
**அச்சாணிக்கு எதிராக அளவிடும் முறை** மங்கோலிய பீடபூமியில் வாழ்ந்த மங்கோலியர்கள் மற்றும் பிற பழங்குடியினரால் பயன்படுத்தப்படும் எதிரி குடிமக்களில் யார் தலையை வெட்டுவது என்பதை தீர்மானிக்கும் ஒரு வழிமுறையாக இருந்தது.

செங்கிஸ் கான் 1202ல் ஜமுக்காவின் பழங்குடியினர் கூட்டணிக்கு எதிராக இந்த கொடூரமான முறையைப் பயன்படுத்தினர். அனைத்து ஆண் கைதிகளும் ஒரு வண்டிச் சக்கரம் அருகே நடக்க வேண்டிய கட்டாயப்படுத்தப்பட்டது. அச்சாணியை (அச்சு முனையில் செருகப்படுகிற ஒரு முள்) விட அவர்களின் தலை உயரமாக இருந்தால், அவை உடனடியாகத் துண்டிக்கப்பட்டன. வண்டிச் சக்கரமானது யுர்ட் மற்றும் பிற பொருட்களைக் கொண்டு செல்ல பயன்படுத்தப்படும் ஒரு பெரிய சக்கரம் ஆகும். இந்த முறை பழங்குடிகளுக்கு இடையே நடைபெறும் பொதுவான பழிவாங்கல் தாக்குதல்களுக்கு எதிராக முன்னதாகவே பயன்படுத்தப்பட்டது. ஒரு பழங்குடி ஒரு தாக்குதலை நடத்தியிருந்தால், விரைவில் ஒரு பழிவாங்கும் தாக்குதல் நடக்கும் சாத்தியம் எப்பொழுதும் இருந்தது. வயதான ஆண்களை நீக்குவதன் மூலம், பல நூற்றாண்டுகளாக அவநம்பிக்கையிலும், கொள்ளையுடனும், இடைவிடாத மோதல்களிலிருந்த பழங்குடியினரிடமிருந்து ஒரு பதில்தாக்குதலுக்கு குறைவான வாய்ப்பு இருந்தது.

மேற்கோள்
--------

Gabriel, Richard A. (2004) *Subotai the Valiant: Genghis Khan's greatest general* Greenwood Publishing ISBN 0-275-97582-7

கம்மின்ஸ், ஜோசப் (2006) *History's Great Untold Stories: Obscure events of lasting importance*, Murdoch Books, ISBN 978-1-74045-808-5
**குறை மாழைகள்** (*poor metals*) என்னும் குழுப் பெயர் தனிம அட்டவணையில் பிறழ்வரிசை மாழைகளைத் தாண்டி உள்ள மாழைத்தன்மை குறைந்த ஆனால் மாழைகளாகிய வேதியியல் தனிமங்களைக் குறிக்கும். இத்தனிமங்கள், எதிர்மின்னிக் கூடுகளில் மிக அதிக ஆற்றல் உள்ள எதிர்மின்னிகள் p-சுற்றுப்பாதைக் கூட்டில் இருக்கும் தனிமங்களுடன் சேர்ந்த ஒரு தனிக்குழுவாகும். குறைமாழைகள் தனிம அட்டவனையில் உள்ள பிறழ்வரிசை மாழைகளை விடவும் மென்மையானவை, குறைந்த உருகுநிலையும் கொதிநிலையும் கொண்டவை, ஆனால் எதிர்மின்னிப் பிணைப்பீர்ப்பு கூடுதலாக உள்ளவை. தனிம அட்டவணையில் அதே வரிசையில் உள்ள மாழையனை (மாழைபோல்வன) என்னும் வகையைச் சார்ந்த தனிமங்களை விடவும் கூடுதலான கொதிநிலை கொண்டவை. 

குறைமாழைகள் என்பது ஆங்கிலத்தில் Poor metals எனப்படுகின்றன ஆனால் "Poor metals" என்பது அனைத்துலக தூய மற்றும் பயன்பாட்டு வேதியியல் ஒன்றியம் (IUPAC) ஒப்புதல் பெற்ற கலைச்சொல் அல்ல. பொதுவாக குறை மாழைகள் என்னும் குழுவில் உள்ள தனிமங்கள், அலுமினியம், காலியம், இண்டியம், வெள்ளீயம், தாலியம், ஈயம், பிஸ்மத் ஆகும். ஆனால் ஒரோவொருக்கால் ஜெர்மானியம், ஆண்ட்டிமனி, பொலோனியம் ஆகிய தனிமங்களும் சேர்த்துக் கூறுவதுண்டு. ஆனால் பின் கூறியவை பெரும்பாலும் மாழையனை (மாழை போலவன) என்னும் குழுவைச் சேர்ந்தவை. 

| 13 | 14 | 15 | 16 | 17 |
| --- | --- | --- | --- | --- |
| Bபோரான் | Cகரிமம் | Nநைட்ரஜன் | Oஆக்ஸிஜன் | Fஃவுளூரின் |
| Alஅலுமினியம் | Siசிலிக்கான் | Pபாஸ்பரஸ் | Sகந்தகம் | Clகுளோரின் |
| Gaகாலியம் | Geஜெர்மானியம் | Asஆர்சனிக் | Seசெலீனியம் | Brபுரோமின் |
| Inஇண்டியம் | Snவெள்ளீயம் | Sbஆண்ட்டிமனி | Teடெலூரியம் | Iஅயோடின் |
| Tlதாலியம் | Pbஈயம் | Biபிஸ்மத் | Poபொலோனியம் | Atஅஸ்ட்டாட்டைன் |

உசாத்துணை, மேற்கோள்கள், குறிப்புகள்
-----------------------------------

The Chemistry Student's Companion, Stephen Schaffter, Lulu Press, Inc 2006 ISBN 1-4116-9247-0

வெளி இணைப்புகள்
---------------

* Patent-Invent - Poor Metals Quick Facts பரணிடப்பட்டது 2011-10-06 at the வந்தவழி இயந்திரம்
* Royal Armouries - Poor Metals பரணிடப்பட்டது 2007-09-27 at the வந்தவழி இயந்திரம்

  


| * பா
* உ
* தொ
தனிம அட்டவணை |
| --- |
| 

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | 1 | 2 |  | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 |
| 1 | H |  | He |
| 2 | Li | Be |  | B | C | N | O | F | Ne |
| 3 | Na | Mg |  | Al | Si | P | S | Cl | Ar |
| 4 | K | Ca |  | Sc | Ti | V | Cr | Mn | Fe | Co | Ni | Cu | Zn | Ga | Ge | As | Se | Br | Kr |
| 5 | Rb | Sr |  | Y | Zr | Nb | Mo | Tc | Ru | Rh | Pd | Ag | Cd | In | Sn | Sb | Te | I | Xe |
| 6 | Cs | Ba | La | Ce | Pr | Nd | Pm | Sm | Eu | Gd | Tb | Dy | Ho | Er | Tm | Yb | Lu | Hf | Ta | W | Re | Os | Ir | Pt | Au | Hg | Tl | Pb | Bi | Po | At | Rn |
| 7 | Fr | Ra | Ac | Th | Pa | U | Np | Pu | Am | Cm | Bk | Cf | Es | Fm | Md | No | Lr | Rf | Db | Sg | Bh | Hs | Mt | Ds | Rg | Cn | Nh | Fl | Mc | Lv | Ts | Og |

 |
| 

|  |  |  |  |  |
| --- | --- | --- | --- | --- |
| 

|  |  |  |  |
| --- | --- | --- | --- |
| S-வலயக்குழு | F-வலயக்குழு | D-வலயக்குழு | P-வலயக்குழு |

 |

 |
**எலிசபெத் பிரௌனிங்** (*Elizabeth Barrett Browning*, 6 மார்ச் 1806 – 29 சூன் 1861) பிரித்தானிய மகாராணி விக்டோரியா காலத்தில் (1819-1901) வாழ்ந்த புகழ் பெற்ற பெண் கவிஞர். இவர் , ஆங்கிலக் கவிஞர் ராபர்ட் பிரௌனிங்கின் காதல் மனைவி.

பிறப்பு, ஆரம்ப வாழ்க்கை
-----------------------

1806 இல் இங்கிலாந்தில் டுரம் நகர்க் கருகில் கோக்ஸொ ஹால் என்னும் இடத்தில் ஒரு செல்வத் தம்பதிகளுக்கு மகளாய்ப் பிறந்தார். சிறு வயதில் எலிசபெத் தனிப் பயிற்சியாளர் மூலமாகக் கல்வி பயின்றுத் திறமையோடு ஆங்கிலம், ·பிரெஞ், லத்தீன், கிரீக் ஆகிய அன்னிய மொழிகளிலும் பாண்டித்தியம் பெற்றார். பதினாங்கு வயதிலேயே எலிசபெத் "மராத்தன் போர்" (The Battle of Marathon) என்னும் தன் முதல் கவிதைத் தொகுப்பைப் படைத்து வெளியிட்டார். அடுத்து வெளியான நூல்கள்: An Essay of mind (1826), Prometheus Bound (1833). The Serapim & Other Poems (1838), Sonnets of the Portuguese (1850). Last Poems (1862) எலிஸபெத் 1835 இல் லண்டனுக்கு வந்து தங்கிய போது பல வெளியீடுகளில் கவிதைகளை எழுதிப் பேரும், புகழும் பெற்றார். 1844 இல் அவரது கவிதைகள் வெளியாகிப் பலரது மனதைக் கவர்ந்து அமெரிக்கக் கவிஞர் எட்கர் அல்லன் போவின் பாராட்டைப் பெற்றார்.

இல்லற வாழ்க்கை
--------------

தனது 39 ஆம் வயதில் (1845), தன்னை விட ஆறு வயது இளமையான கவிதா மேதை ராபர்ட் பிரௌனிங்குடன் கடிதத் தொடர்பு கொண்டு, ஆழ்ந்த காதல் வயப்பட்டார். அவர்களது அந்தரங்க ஆத்ம நட்பு பெற்றோருக்குத் தெரியாமல் மர்மமாகவே தொடர்ந்தது. காரணம் அவரது தந்தையார் தனது புதல்வர், புதல்வியர் திருமணமாவதைத் தடுத்துக் கொண்டு வந்தார். அடுத்த ஆண்டு எலிசபெத் வீட்டை விட்டே வெளியே வந்தார்.1846 இல் ஒரு தேவாலயத்தில் பெற்றோர்க்குத் தெரியாமல் எலிசபெத் ராபர்ட்டை மணந்து, ரோமுக்குச் சென்று, அங்கே ·பிளாரென்ஸில் குடியேறினார்கள். அவர்களுக்கு 1849 இல் ஓர் ஆண் குழந்தை பிறந்தது.இறுதிக் காலத்தில் திடீரென எலிசபெத்துக்கு ஆன்மீகத்தில் ஆர்வம் பெருகிற்று. வட அமெரிக்காவில் கறுப்பு ஏழைகளைப் பிடித்து அடிமைகளாய் வணிகம் புரிந்து வருவதைக் கண்டித்தார். அக்கருத்தை மையமாக வைத்தொரு நூலும் எழுதினார்.1850 இல் "போர்ச்சுகீஸின் பதினான்கு வரிக் கவிதைகள்" (Sonnets from the Portuguese) வெளியானது.ராபர்ட் "போர்ச்சுகீஸ்" என்ற செல்லப் பெயரால் தன் காதலி எலிஸபெத்தை அழைத்தார். நாற்பத்து நான்கு எண்ணிக்கையுள்ள அந்த கவிதைகள் யாவும் ராபர்ட்டைக் காதலித்த போது எலிஸபெத் தொடராக எழுதியவை.

இறப்பு
------

1820 இல் எலிஸபெத் ஓர் மர்ம நோயில் விழுந்து வயிற்று வலியில் மிகவும் வேதனைப் பட்டார். வலியைத் தாங்கிக் கொள்ள அந்தக் காலத்தில் அவருக்கு மருத்துவர் பயங்கர மார்ஃபின் மந்த மருந்தைக் கொடுத்து வந்தார்கள். மறுபடியும் 1838 இல் எலிஸபெத் இரத்தக் குழாய் ஒன்று அற்றுப் போய் கடும் நோயில் துன்பப்பட்டு மெலிந்து போனார். நோய் முற்றி பிளாரென்ஸில் 1861 ஆம் ஆண்டு இறந்தார்.

மேற்கோள்கள்
-----------

1. ↑  Elizabeth Barrett Browning (15 August 1986). *Sonnets from the Portuguese: A Celebration 0f Love*. St. Martin's Press. பன்னாட்டுத் தரப்புத்தக எண்:978-0-312-74501-1. .
2. 1 2 3  "Elizabeth Barrett Browning". 09 நவம்பர் 2013 அன்று பார்க்கப்பட்டது. Check date values in: `|accessdate=` (உதவி)
**அச்சாபல் (Achabal**) (உள்ளூரில் அச்வல் எனவும் அழைக்கப்படும்) இந்தியாவின் ஜம்மு காஷ்மீர் ஒன்றிய பிரதேசத்தில் உள்ள அனந்த்நாக் மாவட்டத்தில் உள்ள ஒரு நகரமாகும். 

அனந்த்நாக் நகரிலிருந்து 9.1 கி.மீ தூரத்தில் உள்ள அச்சாபல் ஒரு முக்கியமான சுற்றுலா தலமாகும். முகலாயர்களால் வளர்க்கப்பட்ட ஒரு தோட்டத்தால் சூழப்பட்ட ஒரு பழங்கால நீரூற்றுக்கு இந்த இடம் குறிப்பிடத்தக்கது. தோட்டத்தின் மேல் பகுதி கி.பி 1616 இல் மாலிகா நூர் ஜெஹான் பேகத்தால் 'பாக்-இ-பேகம் அபாத்' என்று அழைக்கப்பட்டது. மேலும் சாஹிப் அபாத் என்வும் புகழ்பெற்றது. இதில் ஒரு தர்க்கரீதியான விளக்கில் வெப்பம் பெறும் நீர் புதையல் உள்ளது.. 

முகலாய பேரரசர்களால் சிறிய அருவிகளும் நீரூற்றுகளும் அமைக்கப்பட்டுள்ளன. தோட்டத்தில் இருக்கும் ஒரு மசூதி முகலாய இளவரசர் தாரா ஷிக்வாவால் கட்டப்பட்டதாக நம்பப்படுகிறது. அச்சாபல் ஒரு காலத்தில் பேரரசி நூர் ஜெஹானுக்கு ஒரு மகிழ்ச்சியான இடமாக இருந்தது. ஒரு மீன் கூடமும் அருகிலேயே அமைந்துள்ளது. அச்சாபல் தோட்டங்கள் என்று அழைக்கப்படும் முகலாய தோட்டத்தின் தளம் அச்சாபல் ஆகும் .

நிலவியல்
--------

அச்சாபல் 33.68 ° தெற்கு 75.23 ° கிழக்கில் அமைந்துள்ளது. இது சராசரி கடல் மட்டத்திலிருந்து 1936 மீட்டர் (6352 அடி) உயரத்தில் உள்ளது.

வரலாறு
------

கி.பி 15 ஆம் நூற்றாண்டில் அச்சாபல் காஷ்மீர் இராச்சியத்தின் ஒரு பகுதியாக இருந்து வருகிறது. முன்னதாக இது "காஷ்மீரியத்தின் "கீழ் இருந்தது - காஷ்மீர் மக்களின் "சமூக மற்றும் கலாச்சார உணர்வு" உருவாக்கப்பட்டது. 

முகலாய பேரரசர்களான அக்பர், முகலாய பேரரசர் ஜஹாங்கிர், காஷ்கரின் சுல்தான் சைத் கான், சுல்தான் கியாஸ்-உத்-தின் ஜைன்-உல்-அபிதீன், முகலாய பேரரசி நூர் ஜஹான், தாரா ஷிகா மற்றும் பலர் இந்த இடத்தை ஆட்சி செய்துள்ளனர்.

புள்ளிவிவரங்கள்
---------------

2001 இந்திய மக்கள் தொகை கணக்கெடுப்பில், அச்சாபலின் மக்கள் தொகை 5835 ஆகும். ஆண்களில் 53% மக்களும், பெண்கள் 47% பேரும் உள்ளனர். அச்சாபலின் சராசரி கல்வியறிவு விகிதம் 65% ஆகும். இது தேசிய சராசரியான 59.5% ஐ விட அதிகமாகும். ஆண்களில் 65% மற்றும் பெண்கள் 35% கல்வியறிவு பெற்றவர்கள். மக்கள் தொகையில் 12% 6 வயதுக்குட்பட்டவர்கள்.

குறிப்புகள்
-----------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலம் பரணிடப்பட்டது. 2008-11-01 அன்று பார்க்கப்பட்டது.
**ஆல்கைன் சிப்பர் வினை** *(Alkyne zipper reaction)* என்பது ஒரு கரிமச் சேர்மத்தின் உட்புற ஆல்க்கைனைக் விளிம்புநிலை ஆல்க்கைனாக மாற்றியமாக்குகின்ற வினையாகும். சார்லசு ஆலன் பிரௌன் மற்றும் அயோகா யமாசிட்டா என்பவர்கள் 1975 இல் முதன்முதலாக இவ்வினையை கண்டறிந்தனர். நேர்-சங்கிலி ஆல்கைன்களுக்காகவும் அசிட்டிலினிக் ஆல்ககால்களுக்காகவும் இவ்வினை நிகழ்கிறது. மேலும், நீண்ட-சங்கிலி ஐதரோகார்பன்களில் தொலை செயல்பாட்டு சேர்க்கைக்கான ஒரு பயனுள்ள அணுகுமுறையையும் வழங்குகிறது.

ஆல்கைன் சிப்பர் வினை நிகழ்வதற்கு ஒரு வலிமையான காரம் அவசியமாகும். பிரௌனும் யமாசிட்டாவும் பொட்டாசியம் ஐதரைடை 1,3-டையமினோபுரோப்பேன் கரைப்பானுடன் சேர்த்து வினைத் தளத்தில் உருவாக்கப்பட்ட 1,3-டையமினோபுரோப்பேனைடைப் பயன்படுத்தினர். பொட்டாசியம் ஐதரைடின் அதிக விலையும் தீங்கிழைக்கும் தன்மையும் மாற்று வழிமுறையை தேட வைத்தன. எத்திலீன்டையமீன், 1,3-டையமினோபுரோப்பேனுக்கு சரியான மாற்றாக இருக்கவில்லை. உதாரணமாக, 9-டெசைன்–1- ஆலை 2-டெசைன்–1- ஆலிலிருந்து மாற்றியமாக்கும் வினையைக் கூறலாம். பொட்டாசியம் மூவிணைய பியூட்டாக்சைடு முன்னிலையில் 1,3-டையமினோபுரோப்பேனின் இலித்தியம் உப்பு தோராயமாக 85% 9-டெசைன்–1- ஆலைத் தருகிறது

HO–CH2C≡C–(CH2)6CH3 → HO(CH2)8–C≡CH.

மேற்கோள்கள்
-----------

1. 1 2  C. A. Brown and A. Yamashita (1975). "Saline hydrides and superbases in organic reactions. IX. Acetylene zipper. Exceptionally facile contrathermodynamic multipositional isomeriazation of alkynes with potassium 3-aminopropylamide". *J. Am. Chem. Soc.* **97** (4): 891–892. doi:10.1021/ja00837a034.
2. 1 2  Suzanne R. Abrams and Angela C. Shaw (1988). "Triple Bond Isomerizations: 2- to 9-decyn-1-ol". *Organic Syntheses* **66**: 127. . ; *Collective Volume*, **8**, p. 146
**பாசிப்பட்டினம்** (*Paasippattinam*) இந்தியாவின் இராமநாதபுரம் மாவட்டத்தின் திருவாடானை வட்டத்தில், திருவாடானை ஊராட்சி ஒன்றியத்தில் அமைந்த கலியநகரி ஊராட்சியில் வங்காள விரிகுடாவின் கடற்கரை கிராமம் ஆகும். இக்கிராமம் கிழக்கு கடற்கரை சாலையில் தொண்டிக்கும் - சுந்தரபாண்டியன்பட்டினத்திற்கும் இடையே அமைந்துள்ளது. 

வங்காள விரிகுடா கடற்கரை கிராமமான பாசிப்பட்டினத்தின் அஞ்சல் சுட்டு எண் 623 409 ஆகும். இதனருகில் உள்ள அஞ்சலகம் தொண்டியில் உள்ளது. தொலைபேசி குறியீடு எண் 0561 ஆகும். இக்கிராமத்தினரின் முக்கியத் தொழில் கடல் மீன் பிடித்தல் ஆகும். இக்கிராமத்தில் இசுலாமியர்களும், கிறித்தவர்களும் அதிகம் வாழ்கின்றனர். 

பாசிப்பட்டினம், வருவாய் வட்டத் தலைமையிடமான திருவாடானையிலிருந்து 18 கி.மீ. தொலைவிலும்; பேரூராட்சியான தொண்டிக்கு வடக்கே 10 கி.மீ. தொலைவிலும், சுந்தரபாண்டியன்பட்டினத்திற்கு தெற்கே 4 கி.மீ. தொலைவிலும், மாவட்டத் தலைமையிட நகரம் இராமநாதபுரத்திலிருந்து 71 கி.மீ. தொலைவிலும் உள்ளது. 

பாசிப்பட்டினம்  திருவாடானை சட்டமன்றத் தொகுதிக்கும்,  இராமநாதபுரம் மக்களவைத் தொகுதிக்கும் உட்பட்டது.

திருவாடனை ஊராட்சி ஒன்றியத்தில் உள்ள பாசிப்பட்டினத்திற்கு வடக்கில் ஆவுடையார்கோயில் ஊராட்சி ஒன்றியம் மற்றும் மணமேல்குடி ஊராட்சி ஒன்றியம், மேற்கில் கண்ணங்குடி ஊராட்சி ஒன்றியம், தெற்கில் இராஜசிங்கமங்கலம் ஊராட்சி ஒன்றியம் உள்ளது. 

பாசிப்பட்டினத்திற்கு அருகமைந்த நகரங்கள் தேவகோட்டை, காரைக்குடி மற்றும் பேராவூரணி ஆகும். இந்த கிராமத்தில் புகழ் பெற்ற "மகான் சர்தார் நெய்னா முகமது ஒலியுல்லா"வின் தர்கா அமைந்துள்ளது.

மேற்கோள்கள்
-----------
**ஆல்காக்சிலேற்றம்** *(Alkoxylation)* என்பது ஓர் ஈபாக்சைடை மற்றொரு சேர்மத்துடன் சேர்க்கின்ற வேதி வினையாகும். ஆல்ககால்களை ஈதாக்சிலேற்றம் செய்வதையே வழக்கமாக நிகழ்கின்ற இவ்வினை வெளிப்படுத்துகிறது. எத்திலீன் ஆக்சைடு இவ்வினையில் ஆல்காக்சிலேற்றும் முகவராக செயல்படுகிறது. 

ROH + C2H4O → ROCH2CH2OH
புரோப்பைலீன் ஆக்சைடும் (PO, OCH2CHCH3) தொழில்முறை முக்கியத்துவம் பெற்ற மற்றொரு ஈபாக்சைடு ஆகும். இது ஆல்காக்சிலேற்றம் மூலம் பாலியீத்தர் பாலியால்களை தயாரிக்க பயன்படுத்தப்படுகிறது. ஆல்காக்சிலேற்றச் செயல்முறையின் எளியவடிவம் கீழே தரப்பட்டுள்ளது. 

ROH + n OCH2CHCH3 → R(OCH2CHCH3)nOH
இம்முறையில் உருவாகும் பாலியால்கள் சிக்கலான முப்பரிமாண அமைப்புகளைக் கொண்டு புரோப்பைலீன் ஆக்சைடிற்கு சமச்சீரின்மையைத் தருகின்றன. பாலியால்களை டையசோசயனேட்டுகளுடன் சேர்த்து குறுக்கவினைக்கு உட்படுத்தி பாலியுரித்தேன்களைத் பெருமளவில் தயாரிக்கப் பயன்படுத்துகிறார்கள் .

மேற்கோள்கள்
-----------

1. ↑  Norbert Adam et al. "Polyurethanes" in Ullmann's Encyclopedia of Industrial Chemistry, 2005, Wiley-VCH, Weinheim. எஆசு:10.1002/14356007.a21\_665.pub2
**கண்ணனார்** சங்ககாலப் புலவர்களில் ஒருவர். அவரது பாடல்கள் இரண்டு உள்ளன. அவை குறுந்தொகை 107, 244.

பாடல் தரும் செய்தி
------------------

### குறுந்தொகை 107

நீண்ட காலம் பிரிந்து பொருள் தேடிக்கொண்டு வந்த தலைவனும் தலைவியும் கூடியிருக்கும் இரவு அது. விடியற் காலத்தில் கோழி (சேவல்) கூவுகிறது. தலைவனைத் தழுவிக்கொண்டிருக்கும் தலைவிக்குக் கோழியின்மேல் கோபம் வருகிறது. சேவலைச் சபிக்கிறாள்.

வீட்டில் வளர்க்கும் பூனை வீட்டில் திரியும் எலியைப் பிடிக்கப் பார்த்துக்கொண்டிருக்கிறது. 'சேவலே! அந்தப் பூனைக்கு நீ இரை ஆகுக! - இது அவள் இடும் சாபம்.

#### தமிழ் மரபு

நாம் பூனைக்குட்டி என்கிறோம். இந்தப் பாடல் இதனைப் 'பிள்ளை வெருகு' என்கிறது.

### குறுந்தொகை 244

கள்ளக் காதலன் கள்ளக் காதலியின் வீட்டுக் கதவைத் தட்டுகிறான். தோழி வெளியே வந்து சொல்கிறாள்.

'நீ கதவைத் தட்டும் ஒலி கேட்கிறது. அவள் புரண்டு புரண்டு படுக்கிறாள். அதை உணர்ந்த தாய் அவளைத் தட்டித் தட்டிக் கொடுக்கிறாள். அவள் என்ன செய்வாள்?

யானை போரின்போது பகலில் கோட்டைக் கதவுகளைக் குத்தும். நீயோ இரவில் எம் கதவுகளைத் தகர்க்க முயல்கிறாய். வேண்டாம். திருமணம் செய்துகொள் - என்கிறாள்.

#### உவமை

மயில் தன் இறகுத் தண்டுகள் முருங்குகாறும், பீலி சாயுமாறும் வலையில் மாட்டிக்கொண்டது போல் தலைவி தன் தாயின் காப்பு வலையில் சிக்கிக்கொண்டாள்.

#### பழக்கம்

மயிலை வலை போட்டுப் பிடிப்பார்கள்.

#### பழந்தமிழ்

* ஓரி = மயிலிறகின் தண்டு
* பீலி = மயிலிறகு
* முருங்கல் = ஒடியாமல் நசுங்கி ஒடிதல் (மயிலிறகுப் தண்டை ஒடிக்கமுடியாது)
**யானா குப்தா** (செக் மொழி: *Yana Gupta*) இந்தியாவில் பணிபுரியும் விளம்பர அழகியும், நடிகையும் ஆவார்.

சொந்த வாழ்க்கை
--------------

இவர் புனேயில் வசிக்கும் இந்திய ஓவியர் சாத்யகம் குப்தாவை மணந்தார். பின் அவரிடம் விவாகரத்து பெற்றார்.

தொழில் வாழ்க்கை
---------------

குப்தா பல பத்திரிகைகளில் விளம்பர அழகியாகத் தோன்றியுள்ளார். சில திரைப்படங்களில் நடன நடிகையாக நடித்திருக்கின்றார். பாலிவுட் தொழில் வாழ்க்கையின் முன்னர், சர்வதேச வாடிக்கையாளர்களுக்காக விளம்பர அழகியாக நடித்துள்ளார்.

### திரைப்பட வாழ்க்கை

யானா திரைப்பட அறிமுகத்தை பாலிவுட்டின் "தூம்" திரைப்படத்தில் தொடங்கினார். இவர் கன்னட திரைப்படத்திலும் தோன்றியிருக்கின்றார். தொடலைக்காட்சி வர்ணனையாளராகவும் பணிபுரிந்துள்ளார். தொடலைக்காட்சியில் பல நடன நிகழ்ச்சிகளில் ஆடியிருக்கின்றார்.

குறிப்புதவிகள்
--------------

1. ↑  "Czech-mate time பரணிடப்பட்டது 2004-03-10 at the வந்தவழி இயந்திரம்." *The Hindu*. Monday 19 January 2004. Retrieved on 17 February 2009.
2. ↑  "Birthday Girl Yana Gupta: From Czechoslovakia To Bollywood, With Love". *businessofcinema.com*. Businessofcinema India Pvt Ltd. 1 July 2015 அன்று பார்க்கப்பட்டது.

புற இணைப்புகள்
--------------

விக்கிமீடியா பொதுவகத்தில்,  
 ***Yana Gupta***   
என்பதின் ஊடகங்கள் உள்ளன. 

* ஐ.எம்.டி.பி இணையத்தளத்தில் Yana Gupta